rejauldu/bengali-wikipedia huggingface dataset:
পূর্ব আর্মেনিয়া (আর্মেনীয়: Արևելյան Հայաստան আরেভেলিয়ান হায়াস্তান) হলো আর্মেনীয় উঁচুভূমির পূর্বাঞ্চলীয় অংশ, যা আর্মেনীয় জাতির ঐতিহ্যবাহী আবাসভূমি। ৪র্থ ও ২০শ শতাব্দীর মধ্যে আর্মেনিয়া বেশ কয়েকবার বিভক্ত হয়েছিল, এবং পূর্ব ও পশ্চিম আর্মেনিয়া শব্দদ্বয় বিদেশি দখল বা নিয়ন্ত্রণের অধীনে তার নিজ নিজ অংশগুলোকে বোঝাতে ব্যবহৃত হতো, যদিও উভয়ের মধ্যে কোনো সংজ্ঞায়িত রেখা ছিল না। শব্দটি যেসব ঐতিহাসিক অঞ্চলকে বোঝাতে করার জন্য ব্যবহৃত হয়:  পারসীয় আর্মেনিয়া (৩৮৭ সাল থেকে পারস্য সাম্রাজ্যের একটি অধীনস্থ রাজ্য, ৪২৮ সালে সম্পূর্ণরূপে দখলকৃত), বাইজেন্টাইন ও সাসানীয় সাম্রাজ্যের মধ্যে আর্মেনিয়া ভাগাভাগির পর এবং ৭ম শতাব্দীর মধ্যভাগে আরবদের আর্মেনিয়া জয় পর্যন্ত আর্মেনিয়ার পূর্বাঞ্চল বোঝাতে ব্যবহৃত হয়। ইরানীয় আর্মেনিয়া (১৫০২-১৮১৩/১৮২৮), যা পূর্ব-আধুনিক ও প্রয়াত-আধুনিক যুগে পূর্ব আর্মেনিয়ার ইতিহাসের সময়কালকে নির্দেশ করে যখন এটি রুশ সাম্রাজ্য (১৮১৩ ও ১৮২৮) দ্বারা দখলকৃত হওয়া পর্যন্ত বিভিন্ন ইরানীয় সাম্রাজ্যের অংশ ছিল। রুশ আর্মেনিয়া (১৮২৮-১৯১৭) ও সোভিয়েত আর্মেনিয়া (১৯২০-১৯৯১), যাযথাক্রমে রুশ সাম্রাজ্য ও সোভিয়েত ইউনিয়নের নিয়ন্ত্রণাধীন আর্মেনিয়ান জনবহুল এলাকাগুলোকে নির্দেশ করে এবং বর্তমানে যা আর্মেনিয়া প্রজাতন্ত্র নামে বিদ্যমান।  তথ্যসূত্র  বিষয়শ্রেণী:আর্মেনিয়ার ইতিহাস বিষয়শ্রেণী:রাজনৈতিক পরিভাষা বিষয়শ্রেণী:আর্মেনিয়ার প্রাক্তন অঞ্চল
মোঃ আবদুস শুকুর (জন্ম: ১লা জুলাই ১৯৩১)(মৃত্যু: ১লা মে ২০২৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ১৯-০৬-২০১২   জন্ম ও শিক্ষাজীবন  মো. আবদুস শুকুরের জন্ম ভারতে। ১৯৪৭ সালে ভারত ভাগের পর তিনি বাংলাদেশে চলে আসেন। তার বাবার নাম শেখ আনোয়ার আলী এবং মায়ের নাম আমেনা খাতুন। তার স্ত্রীর নাম বেগম রোবেদা খাতুন। তাদের দুই মেয়ে, তিন ছেলে।   কর্মজীবন  মো. আবদুস শুকুর চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীন ৮ নম্বর উইংয়ে। এই উইংয়ের একটি কোম্পানির অবস্থান ছিল বাসুদেবপুরে। তিনি ওই কোম্পানির কমান্ডার ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে তিনি গুরুত্বপূর্ণ ভূমিকা পালন করেন। মো. আবদুস শুকুর প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর জেড ফোর্সের অধীনে যুদ্ধ করেন। তাকে তৃতীয় ইস্ট বেঙ্গল রেজিমেন্টের চার্লি (সি) কোম্পানিতে অন্তর্ভুক্ত করা হয়। জামালপুর জেলার বাহাদুরাবাদ, দেওয়ানগঞ্জ, সিলেট জেলার ছাতক, সালুটিকর, টেংরাটিলাসহ আরও কয়েক স্থানে তিনি সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  ১৯৭১ সালের ১৪ ডিসেম্বর সিলেট জেলার গোবিন্দগঞ্জে মো. আবদুস শুকুরসহ একদল মুক্তিযোদ্ধা নিঃশব্দে অবস্থান নিলেন শত্রু পাকিস্তানি সেনাবাহিনীর প্রতিরক্ষা অবস্থানের কাছে। বেশির ভাগ মুক্তিযোদ্ধার পিঠে ও মাথায় কেমোফ্লেজ হিসেবে বাঁধা ধানের খড় ও পাতাসহ ছোট ছোট ডাল। তারা কয়েকটি দল। মো. আবদুস শুকুর একটি ছোট দলের নেতৃত্বে। তাদের কাছে আছে মর্টার। মুক্তিযোদ্ধারা পাকিস্তানি প্রতিরক্ষার তিন দিক ঘিরে বিভিন্ন স্থানে অবস্থান নিয়েছেন। মো. আবদুস শুকুরের দল অগ্রবর্তী দল। তারা মর্টার ছোড়ার পর পেছনে থাকা মুক্তিযোদ্ধারা ঝাঁপিয়ে পড়বেন পাকিস্তানি সেনাদের ওপর। সময় গড়াতে থাকল। আক্রমণের নির্ধারিত সময় ঘনিয়ে আসতে থাকল। নির্ধারিত সময়েই সেই সংকেত এল। যুদ্ধক্ষেত্রের অধিনায়কের সংকেত পাওয়ামাত্র মো. আবদুস শুকুরের দলের মর্টারগুলো গর্জে উঠল। তিনি সহযোদ্ধাদের নিয়ে একের পর এক মর্টারের গোলা ছুড়লেন। নিখুঁত নিশানায় সেগুলো পাকিস্তানি অবস্থানে পড়ল। বেশির ভাগই আঘাত হানল সঠিক লক্ষ্যবস্তুতে। একই সময় মুক্তিযোদ্ধাদের মেশিনগান থেকে গুলি শুরু হয়েছে। মর্টার, মেশিনগান ও অন্যান্য অস্ত্রের গোলাগুলিতে সেখানকার আকাশ আলোকিত। পাকিস্তানিদের দিক থেকে তেমন প্রতিউত্তর এল না। মুক্তিযোদ্ধাদের বুঝতে অসুবিধা হলো না, মর্টারের আঘাতে ওদের প্রতিরক্ষা ভেঙে পড়েছে। এরপর তারা জয়বাংলা ধ্বনি দিয়ে এগিয়ে যেতে থাকলেন। পাকিস্তানিরা অবস্থা বেগতিক দেখে পেছনে হটতে থাকল।   পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জীবিত ব্যক্তি
জগন্মোহন প্রাসাদ, মিসোর|250px|thumb|right জগনমোহন প্যালেস ভারতের কর্ণাটক রাজ্যের মহীশূর এলাকার একটি প্রাসাদ। এটি নির্মিত হয়েছে ১৮৬১ সালে এবং প্রথম দিকে মহীশূর রাজ্যের রাজপরিবারের বাসস্থান হিসেবে ব্যবহৃত হত। পরবর্তীতে এটিকে শিল্প গ্যালারিতে পরিনত করা হয়।   ইতিহাস  ১৮৬১ সালে জগনমোহন প্রাসাদ নির্মাণ করেন মাইসোরের রাজা কৃষ্ণরাজা উদিয়ার তৃতীয়। এটিকে রাজপরিবারের বিকল্প আবাসস্থল হিসেবে নির্মাণ করা হয়েছিল। মাইসোর প্যালেস, যা ছিল রাজ-পরিবারের আদি বাসস্থান আগুনে পুড়ে গিয়েছিল এবং সেই স্থানে পুনরায় নতুন প্রাসাদ নির্মাণ শুরু হয় ১৮৯৭ সালে। ১৯১২ সালে এটির নির্মাণ শেষ না হওয়া পর্যন্ত জগনমোহন প্যালেস রাজ-পরিবারের বাসস্থান হিসেবে ব্যবহৃত হয়েছিল। ১৯০২ সালে রাজা নালভাদি কৃষ্ণরাজা উদিয়ার রাজ-সিংহাসনের অধিকারী হন, এবং এ রাজ-অভিষেক জহনমোহন প্যালেসের অভ্যন্তরের একটি কক্ষে অনুষ্ঠিত হয়। এই অনুষ্ঠানে অংশ নিয়েছিলেন তৎকালীন ভাইসরয় ও ভারতের গভর্নর লর্ড কার্জন। এই প্রাসাদ রাজার দৈনিক দরবার ও মাইসোর দসারার সময়ে বিশেষ দসারা দরবার হিসেবে ব্যবহৃত হত। ১৯১৫ সালে এই প্রাসাদটিকে আর্ট গ্যালারিতে রুপান্তর করা হয়, যেটিকে ১৯৫৫ সালে জয়চামারাজেন্দ্র উদিয়ারের নামানুসারে শ্রী জয়চামারাজেন্দ্র আর্ট গ্যালারি নামে নামকরণ করা হয়। মাইসোর বিশ্ববিদ্যালয়ের প্রাথমিক কনভোকেশন এখানেই অনুষ্ঠিত হত। মাইসোর রাজ্যের বিধান পরিষদের প্রথম সভা এই প্রাসাদে অনুষ্ঠিত হয় ১৯০৭ সালের জুলাই মাসে। এই পরিষদ শুরুর দিকে রিপ্রেজেন্টেটিভ কাউন্সিল নামে পরিচিত ছিল এবং এটির সভাপতিত্ব করতেন দেওয়ান। জয়চামারাজেন্দ্র উদিয়ার প্রাসদটিকে একটি ট্রাস্টের হাতে ন্যস্ত করেন এবং জনগনের প্রদর্শনের জন্য উন্মুক্ত করে দেন।   স্থাপত্য  প্রাসাদটি তৈরীতে চিরাচরিত হিন্দু স্থাপত্যকলা ব্যবহার করা হয়েছে, যা তিনতলা বিশিষ্ট।   তথ্যসূত্র   বিষয়শ্রেণী:১৮৬১ স্থাপনা বিষয়শ্রেণী:ভারতের প্রাসাদ বিষয়শ্রেণী:১৮৬১-এ ব্রিটিশ ভারতে প্রতিষ্ঠিত বিষয়শ্রেণী:মহীশূর রাজ্য বিষয়শ্রেণী:মহীশূরের দর্শনীয় স্থান বিষয়শ্রেণী:ভারতের রাজকীয় বাসভবন
সেন্ট পিটার্সবার্গ ( সাংক্‌ত পিতেরবুর্গ) রাশিয়ার একটি ফেডারেল শহর, যা বাল্টিক সাগরের অন্তর্গত ফিনল্যান্ড উপসাগরের মাথায় নেভা নদীর তীরে অবস্থিত। ১৯১৪ সালে শহরটির নাম পরিবর্তন করে পেত্রোগ্রাদ রাখা হয়।  ১৯২৪ সালে আরেকবার এর নাম বদলে লেনিনগ্রাদ করা হয়। ১৯৯১ সালে পুনরায় "সেন্ট পিটার্সবার্গ" নামটি ফিরিয়ে আনা হয়।  রুশ সাহিত্য, অনানুষ্ঠানিক দলিল ও আলোচনায় সাংক্‌ত অংশটি সাধারণত বাদ দিয়ে শুধু পিতেরবুর্গ বলা হয়। রুশ কথ্য রীতি অনুসারে কখনো কখনো বুর্গ অংশটিও বাদ দেয়া হয় এবং শুধুমাত্র পিতের বলে শহরটিকে ডাকা হয়।  এটি রাশিয়ার ২য় বৃহত্তম শহর। সেপ্টেম্বর ২০১২-তে এর জনসংখ্যা ৫০ লক্ষ ছাড়িয়ে যায়। এটি ইউরোপের একটি প্রধান সাংস্কৃতিক কেন্দ্র এবং বাল্টিক সাগরের তীরে একটি গুরুত্বপূর্ণ রুশ সমুদ্র বন্দর।  সেন্ট পিটার্সবার্গ রাশিয়ার সবচেয়ে পশ্চিমাভাবাপন্ন শহর হিসেবে বিবেচিত।V. Morozov. The Discourses of Saint Petersburg and the Shaping of a Wider Europe. Copenhagen Peace Research Institute. 2002. Ciaonet.org দশ লক্ষের বেশি বসবাসকারী আছে এমন শহরগুলোর মধ্যে এটি পৃথিবীর সবচেয়ে উত্তর প্রান্তে অবস্থিত। সেন্ট পিটার্সবার্গ ঐতিহাসিক কেন্দ্র ও সংশ্লিষ্ট স্মৃতিসৌধগুলো ইউনেস্কো বিশ্ব ঐতিহ্যবাহী স্থানগুলোর একটি। বিশ্বের অন্যতম বৃহত্তম জাদুঘর হারমিটেজ সেন্ট পিটার্সবার্গ শহরে অবস্থিত।  আবহাওয়া ও জলবায়ু মস্কো থেকে  দূরের এই শহরটির তাপমাত্রা সারা বছরই সহনীয় থাকে।  প্রশাসনিক গুরুত্ব রাশিয়ার সম্রাট জার মহান পিটার ১৭০৩ সালের ২৭ মে শহরটির প্রতিষ্ঠা করেন। ১৭১৩সাল থেকে ১৭২৮ সাল এবং ১৭৩২ থেকে ১৯১৮ সাল পর্যন্ত সেন্ট পিটার্সবার্গ রুশ সাম্রাজ্যের রাজধানী ছিল। ১৯১৮ সালে কেন্দ্রীয় সরকার সেন্ট পিটার্সবার্গ থেকে মস্কোতে রাজধানী সরিয়ে নেন।  নিশীথ সূর্য নিকটবর্তী নরওয়ের মতো এখানেও রাতের পরিধি কম থাকে। আনুমানিক ৪ ঘণ্টা রাত থাকে।   তথ্যসূত্র    বহিঃসংযোগ   City Tourist Portal   Official list of foreign partner cities and regions on the website of the city government's Committee for External Relations (in Russian)   Life of Saint Petersburg in photos  Saint Petersburg Travel 2012  Saint Petersburg sights and attractions  Over 1600 pre-Revolution postcard views of Saint Petersburg  Saint Petersburg city landscapes  St-Petersburg, Virtual Tour • 360° Aerial Panorama  বিষয়শ্রেণী:রাশিয়ার বিশ্ব ঐতিহ্যবাহী স্থান বিষয়শ্রেণী:প্রাক্তন জাতীয় রাজধানী বিষয়শ্রেণী:রাশিয়ার শহর বিষয়শ্রেণী:সেন্ট পিটার্সবার্গ বিষয়শ্রেণী:রাশিয়ার ফেডারেল শহর বিষয়শ্রেণী:পরিকল্পিত রাজধানী বিষয়শ্রেণী:সেন্ট পিটার বিষয়শ্রেণী:ভ্লাদিমির লেনিন
টমাস টেলর, আর্ল অফ বেক্টিভ (১১ ফেব্রুয়ারী ১৮৪৪ - ১৫ ডিসেম্বর ১৮৯৩), ১৮৭০ সাল পর্যন্ত লর্ড কেনলিসের স্টাইল, একজন অ্যাংলো-আইরিশ রক্ষণশীল রাজনীতিবিদ ছিলেন।  বেক্টিভ ছিলেন থমাস টেলরের পুত্র, হেডফোর্টের 3য় মার্কেস, তার প্রথম স্ত্রী অ্যামেলিয়া (née থম্পসন)। কেনলিস অক্সফোর্ডের ইটন এবং ক্রাইস্ট চার্চে শিক্ষিত ছিলেন। তিনি ১৮৭১ সালে ওয়েস্টমোরল্যান্ডের জন্য পার্লামেন্টে প্রবেশ করেন (তাঁর পিতার উত্তরসূরি), একটি আসন তিনি ১৮৮৫ সাল পর্যন্ত অধিষ্ঠিত ছিলেন, যখন নির্বাচনী এলাকাটি বিলুপ্ত হয়ে যায় এবং তারপর 1892 সাল পর্যন্ত কেন্ডালের প্রতিনিধিত্ব করেন। ১৮৮৪ সালে তিনি ম্যানচেস্টার-ভিত্তিক নারী ভোটাধিকার জার্নালে নারীদের ভোটাধিকারের নীতির সমর্থনে লিখেছিলেন, "আমি মনে করি যে (নির্দিষ্ট সীমাবদ্ধতার সাথে) নারীদের ভোটাধিকারের মালিক হওয়া উচিত। আসলে, আমি মনে করি অনেক মহিলা, বিশেষ করে বিনামূল্যের অধিকারী এবং যারা একটি নির্দিষ্ট পরিমাণ সম্পত্তির মালিক, তারা অনেক পুরুষের তুলনায় এটির অনেক বেশি অধিকারী, যাদেরকে বর্তমান বিল [ জনপ্রতিনিধিত্ব আইন ১৮৮৪ হিসাবে আইনে পাশ করা হয়েছে] দ্বারা ভোটাধিকার দেওয়ার উদ্দেশ্যে করা হয়েছে।"  তিনি একজন ফ্রিম্যাসন ছিলেন এবং ১৮৮৬ সাল থেকে মেসোনিক অ্যান্ড মিলিটারি অর্ডার অফ দ্য রেড ক্রস অফ দ্য কনস্টানটাইনের গ্র্যান্ড সার্বভৌম (অর্ডার প্রধান) এবং হলি সেপুলচার এবং সেন্ট জন দ্য ইভানজেলিস্টের অ্যাপেনডেন্ট অর্ডার হিসাবে কাজ করেছিলেন, যা একটি মেসোনিক অর্ডার। শুধুমাত্র ত্রিত্ববাদী খ্রিস্টানদের জন্য উন্মুক্ত।See details of his appointment in this historical survey. তার ভাই জিওফ্রে, যিনি মার্কেসেটে উত্তরাধিকারী হয়েছিলেন, তিনিও একজন ফ্রিম্যাসন ছিলেন।See 'History of the Lodge of Assistance 1899–2002', page 24.   আরো দেখুন    তথ্যসূত্র   বিষয়শ্রেণী:টেলর পরিবার বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৮৯৩-এ মৃত্যু বিষয়শ্রেণী:১৮৪৪-এ জন্ম
জন ওয়্যান গ্যাসি (ইংরেজি: John Wayne Gacy) (১৭ই মার্চ, ১৯৪২ – ১০ই মে, ১৯৯৪) ছিলেন একজন মার্কিন ক্রমিক হত্যাকারী (serial killer) এবং যৌন অপরাধী যিনি কমপক্ষে তেত্রিশ জন যুবক এবং ছেলেদের ধর্ষণ, নির্যাতন এবং হত্যা করেছিলেন। গ্যাসি নিয়মিতভাবে শিশুদের হাসপাতাল এবং দাতব্য অনুষ্ঠানগুলিতে “পোগো দ্য ক্লাউন” বা “প্যাচেস দ্য ক্লাউন” হিসাবে ক্লাউনের বেশ ধরতেন; এই দুটি ক্লাউনের চরিত্র তিনি নিজেই তৈরি করেছিলেন। যেহেতু জনসাধারণের মাঝে তার অপরাধ আবিষ্কারের আগে তিনি একজন ক্লাউনের চরিত্র ধারণ করেছিলেন সে কারণে পরবর্তীতে তিনি জনগণের মাঝে “কিলার ক্লাউন” হিসেবে পরিচিতি লাভ করেন।  শিকাগো শহরতলির নরউড পার্ক টাউনশিপের নরিজ গ্রামের কাছে তার খামার-স্টাইলের বাড়ির ভিতরে গ্যাসি তার সমস্ত হত্যাকাণ্ড ঘটিয়েছেন। সাধারণত, সে একজন ভিকটিমকে তার বাড়িতে আসার জন্য প্রলুব্ধ করত এবং জাদুর কৌশল দেখানোর অজুহাতে তাকে হাতকড়া পরাত। তারপর সে তার বন্দিকে শ্বাসরোধ করে বা গ্যারোট দিয়ে শ্বাসরোধ করে হত্যা করার আগে ধর্ষণ ও নির্যাতন করত। ছাব্বিশ জনকে তার বাড়ির নিচে মাটি এবং প্রথম তলার মধ্যে খালি, অসমাপ্ত, সংকীর্ণ স্থান বা crawl space-এ দাফন করা হয়েছিল এবং অন্য তিনজনকে তার সম্পত্তির অন্য কোথাও দাফন করা হয়েছিল; চার জনকে ডেস প্লেইনস্ নদীতে ফেলে দেওয়া হয়েছিল।  গ্যাসি ১৯৬৮ সালে ওয়াটারলু, আইওয়াতে একটি কিশোর ছেলের সাথে যৌনকর্মে জড়িত হওয়ার দাঁয়ে দোষী সাব্যস্ত হয়েছিল এবং দশ বছরের কারাদণ্ডে দণ্ডিত হয়েছিল, কিন্তু বন্দী হিসেবে সাঁজা ভোগ করেন মাত্র আঠারো মাস। তিনি ১৯৭২ সালে তার প্রথম শিকারকে হত্যা করেছিলেন, ১৯৭৫ সালের শেষের দিকে আরও দুবার খুন করেছিলেন এবং ১৯৭৬ সালে তার দ্বিতীয় স্ত্রীর সাথে বিবাহবিচ্ছেদের পরে কমপক্ষে ত্রিশজন পরবর্তী ভিকটিমকে হত্যা করেছিলেন। ১৯৭৮ সালের ২১শে ডিসেম্বর ডেস প্লেইনসের কিশোর রবার্ট পিস্টের নিখোঁজ হওয়ার তদন্তের ফলে গ্যাসিকে গ্রেপ্তার করা হয়েছিল।  তেত্রিশ জনকে খুনের জন্য তাকে দোষী সাব্যস্ত করা হয় যা সে সময়ে মার্কিন যুক্তরাষ্ট্রের আইনী ইতিহাসে একজন ব্যক্তির দ্বারা সবচেয়ে বেশি হত্যাকাণ্ডের ঘটনা হিসেবে দেখা হয়। ১৩ই মার্চ, ১৯৮০ তারিখে ইলিনয়ের কুক কাউন্টির সার্কিট কোর্ট গ্যাসিকে মৃত্যুদণ্ডে দণ্ডিত করে। ১০ই মে, ১৯৯৪ তারিখে ইলিনয় অঙ্গরাজ্যের ক্রেস্ট হিল শহরের স্টেটভিল সংশোধন কেন্দ্রে প্রাণঘাতী ইনজেকশনের মাধ্যমে তার মৃত্যুদণ্ড কার্যকর করা হয়।   জীবনের প্রথমার্ধ  জন ওয়েন গ্যাসি শিকাগো, ইলিনয়ের  এজওয়াটার হাসপাতালে জন্মগ্রহণ করেন, ১৭ মার্চ ১৯৪২ সালে, তিন সন্তানের মধ্যে দ্বিতীয় এবং জন স্ট্যানলি গ্যাসি এবং মেরিয়ন এলাইন গ্যাসির একমাত্র পুত্র, নে রবিসন।  তার বাবা ছিলেন একজন স্বয়ংক্রিয় মেরামতের যন্ত্রবিদ এবং প্রথম বিশ্বযুদ্ধের অভিজ্ঞ, এবং তার মা ছিলেন একজন গৃহকর্মী।  গেসি ছিলেন পোলীয় এবং ডেনীয় বংশের এবং তার পরিবার ছিল ক্যাথলিক।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:মার্কিন ধারাবাহিক খুনি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:শিকাগোর ব্যক্তি বিষয়শ্রেণী:ডেনীয় বংশোদ্ভূত মার্কিন ব্যক্তি বিষয়শ্রেণী:মার্কিন ধর্ষক বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:পুরুষ ধারাবাহিক খুনি বিষয়শ্রেণী:মার্কিন পুরুষ অপরাধী বিষয়শ্রেণী:শিশু যৌন নির্যাতনের জন্য দোষী সাব্যস্ত মার্কিনী বিষয়শ্রেণী:মার্কিন রোমান ক্যাথলিক বিষয়শ্রেণী:মার্কিন উভকামী পুরুষ বিষয়শ্রেণী:শিকাগোর ধারাবাহিক খুনি বিষয়শ্রেণী:মৃত্যুদণ্ড কার্যকর হওয়া মার্কিন ধারাবাহিক খুনি
ভাই বাংলা ভাষার একটি অতি পরিচিত সম্বোধন।  ভাই শব্দের উৎপত্তি সংস্কৃত ভ্রাতৃ শব্দ থেকে। কথায় আছে, ‘ভাই বড় ধন রক্তের বাঁধন।’   সাধারণ সম্বোধন    ভাইয়া  আদর করে অনেক সময় ভাইকে ভাইয়া ডাকা হয়ে থাকে।   দাদা  মুসলিম সমাজে বাবার বাবাকে দাদা সম্ঙসম্বোধন করা হয়   বাঙ্গালি হিন্দুসমাজে জ্যেষ্ঠভ্রাতাকে (বড়োভাই) দাদা সম্বোধন করা হয়। শব্দটি সংস্কৃত দায়াদ শব্দ থেকে আগত এবং হিন্দি দাউ শব্দের অনুরূপ   আপন বা সহোদর ভাই  আপন বা সহোদর অর্থাৎ একই মা ও বাবার মিলনজাত সন্তান (আপন ভাই/সহোদর ভাই), আবার একই মায়ের গর্ভজাত ভ্রাতা বা বৈপিত্রেয় ভাই সহোদর ভাই। (ইংরেজি uterine brother অর্থাৎ জরায়ু ভাই) সহোদরের সংজ্ঞা - সং. সহ (সমান) + উদর]। একই উদর বা পেট বা গর্ভ হতে যাদের জন্ম হয় তাদেরকে সহোদর বলা হয়।   সৎ ভাই  সৎমার (বিমাতা) সন্তান হল বৈমাত্রেয় ভ্রাতা বা সৎ ভাই।   আত্মীয় ভাইয়ের নমুনা  কাজিন (cousin) অর্থাৎ মা বা বাবার ভাই বা বোনের ছেলে বোঝাতেও 'ভাই' শব্দটি ব্যবহার করা হয়। নিম্নোক্ত সম্বোধনগুলো প্রচলিত -   মামাতো ভাই  মায়ের ভাই অর্থাত মামার ছেলেকে মামাতো ভাই বলা হয়।   খালাতো বা মাসতুতো ভাই  মায়ের বোন অর্থাত খালার ছেলেকে খালাতো ভাই বলা হয়। পশ্চিমবঙ্গে ব্যবহার করা হয় মাসতুতো ভাই বা দাদা।   চাচাতো/খুড়তুতো এবং জাঠতুতো ভাই  বাবার ভাই অর্থাৎ চাচা/কাকার ছেলেকে চাচাতো ভাই বলা হয়। 'কাকাতো ভাই' সম্বোধনটি বহুল প্রচলিত নয়। স্থানভেদে (পশ্চিমবঙ্গে) বলা হয় খুড়তুতো ভাই বা দাদা যখন সেই ভাই এর বাবা নিজের বাবার ছোট ভাই (কাকা/খুড়ো বা খুল্লতাত), এবং জাঠতুতো যখন সেই ভাইএর বাবা নিজের বাবার থেকে বড় (জ্যাঠামশাই বা জ্যেষ্ঠতাত)। একজনের দিক থেকে খুড়তুতো সম্পর্ক হলে উল্টো দিকের সম্পর্ক হবে জাঠতুতো।   ফুফাতো বা পিসতুতো ভাই  বাবার বোন অর্থাৎ ফুফু/পিসির ছেলেকে ফুফাতো ভাই বলা হয়। স্থানভেদে (পশ্চিমবঙ্গে ) বলা হয় পিসতুতো ভাই বা দাদা। একজন আরেকজনের পিসতুত ভাই (বা বোন) হলে তার উলটো সম্পর্ক হবে মামাতো ভাই (বা বোন)।   অনাত্মীয় ভাই   গুরুভাই বা সতীর্থ  thumb|গুরুভাইদের মধ্যে স্বামী বিবেকানন্দ গুরুভাই বলতে বোঝায় "একই গুরুর শিষ্য সম্পর্কে ভাই।"বাঙ্গালা ভাষার অভিধান, পৃ. ৬৮৭ সতীর্থ শব্দের অর্থ, "সমকালে এক অধ্যাপকের ছাত্র; সহাধ্যায়ী; একপাঠী।"বাঙ্গালা ভাষার অভিধান, পৃ. ১৯৯১   একই সঙ্ঘের সদস্য  ভ্রাতৃত্ব মানব সম্পর্কের নৈকট্যের পরিচায়ক। তাই ঘনিষ্ঠতা প্রকাশের জন্যে ভাই সম্বোধন নানা ভাবে ব্যবহার হয়। ধর্মীয় বা সামাজিক সঙ্ঘবদ্ধতার নজির হিসাবে সঙ্ঘের অন্যান্য পুরুষ সদস্যকে ভাই (ব্রাদার) বলার রীতি পৃথিবীতে সার্বজনীন।  "দাদা" সম্বোধন  পশ্চিমবঙ্গে অপরিচিত অথবা পরিচিত প্রায়সমবয়স্ক অনাত্মীয় ব্যক্তিকে সম্মান প্রদর্শনের জন্য "দাদা" সম্বোধন করা হয়ে থাকে।আকাদেমি বিদ্যার্থী অভিধান, পশ্চিমবঙ্গ বাংলা আকাদেমি, কলকাতা, ২০০৯ সং, পৃ. ৪১০ সংক্ষেপে, ব্যক্তিনামের পরে সম্মান প্রদর্শনার্থে "দা" শব্দটি যুক্ত করা হয়।   পাদটীকা   বিষয়শ্রেণী:পরিবার বিষয়শ্রেণী:আত্মীয়তা ও বংশোদ্ভব বিষয়শ্রেণী:পুরুষ পরিভাষা বিষয়শ্রেণী:ভাই
গ্রেট বেসিন মরুভূমি সিয়েরা নেভাদা এবং ভ্যাস্যাব রেঞ্জের মধ্যে অবস্থিত গ্রেট বেসিনের অংশ। মরুভূমি একটি ভৌগোলিক অঞ্চল যা বিশ্বব্যাপী জলবায়ু তহবিল দ্বারা নির্ধারিত গ্রেট বেসিন ঝরনা প্যাচপ্লেটকে ওভারল্যাপ করে এবং "ইউএস এনভায়রনমেন্টাল প্রোটেকশন এজেন্সি" এবং মার্কিন যুক্তরাষ্ট্রের "জিওলজিকাল সার্ভে" দ্বারা সংজ্ঞায়িত সেন্ট্রাল বেসিন ও রেঞ্জ ইকোলজিওন। এটি উষ্ণ, শুষ্ক গ্রীষ্ম এবং তুষারময় শীতকাল যুক্ত একটি মরুভূমি।  মরুভূমি নেভাদা রাজ্যের একটি বড় অংশ জুড়ে ছড়িয়ে রয়েছে এবং পশ্চিম উটাহ, পূর্ব ক্যালিফোর্নিয়া, এবং আইডাহোর মধ্যে প্রসারিত। এই মরুভূমিটি উত্তর আমেরিকার চারটি জৈবিকভাবে সংজ্ঞায়িত মরুভূমির মধ্যে একটি, অন্য তিনটি মরুভূমি হল মোজাভ মরুভূমি, সোনারোরা মরুভূমি এবং চিহুহুয়ান মরুভূমি।   বেসিন এবং পরিসীমা স্থলচিত্রটি মরুভূমিকে চিহ্নিত করে: সমান্তরাল পর্বতশ্রেণীগুলির দ্বারা বিস্তৃত উপত্যকাগুলি সাধারণত উত্তর-দক্ষিণে সুপ্রতিষ্ঠিত হয় ৯,৮০০ ফুটের (৩,০০০ মিটার) চেয়ে বেশি উচ্চতার ৩৩ টি পর্বতমালা রয়েছে মরুভূমির মধ্যে, তবে এই অঞ্চলের উপত্যকাগুলিও সর্বোচ্চ, ৩,৯০০ ফুটের (১,২০০ মিটার) বেশি উচ্চতায় অবস্থান করছে। গ্রেট বেসিন মরুভূমির জৈবিক উপাদান উচ্চতা অনুসারে পরিবর্তিত হয়: নিম্ন অঞ্চলের শুকনো হ্রদসমূহ থেকে, পিংয়ন-জাইনার বনগুলিতে বালি স্যাগেব্রাস উপত্যকার মাধ্যমে। উপত্যকায় এবং পর্বতমালার মধ্যে উল্লেখযোগ্য পরিবর্তনের ফলে বিভিন্ন ধরনের আবাসস্থল তৈরি হয়েছে, যা সমগ্র অঞ্চল জুড়ে জেনেটিক্যালি অনন্য উদ্ভিদ ও প্রাণী প্রজাতির অনেকগুলি ছোট, বিচ্ছিন্ন জনগোষ্ঠীকে পরিণত করেছে। গ্রেসনের মতে, প্রায় ৬০০ প্রজাতির মেরুদন্ডী প্রাণী গ্রেট বেসিনয়ে বাস করে, যা ইকোরিজিওয়ের অনুরূপ মৌলিক পদচিহ্ন। প্রাকৃতিক আবাসস্থলে বসবাস করা  (উদাহরণস্বরূপ, Centrocercus urophasianus, ভল্পস ম্যাক্রোটিস, ডিপোডোমিস অডিরি, এবং ফিরোনিসমা প্লাটরিহিনস) ৬৩ টি প্রজাতির সংরক্ষণের উদ্বেগ হিসেবে চিহ্নিত করা হয়েছে।   মরুভূমির বাস্তুসংস্থান ভৌগোলিক উপাত্ত জুড়ে ভিন্ন হয়। মরুভূমিটি পর্বতমালার উচ্চ উচ্চতায় অবস্থান এবং  আঞ্চলিক জলবায়ু প্রভাবে: সিয়েরা নেভাদা বৃষ্টির ছায়া দ্বারা গঠিত মরুভূমি যা প্রশান্ত মহাসাগর থেকে আর্দ্রতা বজায় রাখে, যখন রকি পর্বতমালা একটি বাধা সৃষ্টি করে যা মেক্সিকো উপসাগর থেকে আর্দ্রতা নিয়ন্ত্রণ করে।  গ্রেট বেসিন মরুভূমিতে বিভিন্ন স্থানে এই বৃষ্টির ছায়া অঞ্চলগুলির উপর নির্ভর করে বৃষ্টিপাতের বিভিন্ন পরিমাণের ভিন্নতা রয়েছে। এই মরুভূমির পরিবেশে প্লাইস্টোসিন হ্রদ দ্বারা প্রভাবিত হয় যা শেষ বরফ যুগের পরে শুকিয়ে যায়: হ্রদগুলি হল লেক লাউন্টান এবং লেক বোনাইয়েল। এই হ্রদগুলি প্রতিটিরর লবণাক্ততা এবং ক্ষারীয়তা পরিমাণের ভিন্নতা রয়েছে।  তথ্যসূত্র  বহিঃসংযোগ  বিষয়শ্রেণী:গ্রেট বেসিন মরুভূমি বিষয়শ্রেণী:নেভাডার মরুভূমি বিষয়শ্রেণী:ক্যালিফোর্নিয়ার মরুভূমি বিষয়শ্রেণী:ইউটার মরুভূমি
thumb|বো ব্যারাক thumb|অমিতাভ মিত্রের জলরঙে বো ব্যারাক বো ব্যারাক বা বো ব্যারাকস মধ্য কলকাতায় ইঙ্গ-ভারতীয়দের একটি পাড়া। এখানে ইঙ্গ-ভারতীয়গণ যুগের পর যুগ ধরে বাস করেন। এর বসবাসকারী পরিবারগণ থাকার জন্য কোনো ভাড়া দেন না কারণ এর ভবনসমূহ সাবেক কলকাতা উন্নয়ন সংস্থার অধীনে।  যদিও এটা বলা হয় যে বো ব্যারাক একদা প্রথম বিশ্বযুদ্ধের সৈনদের থাকার এক মেস ছিল, এই কাহিনীর কোনো লিখিত প্রমাণ নেই। যখন সৈনগণ ভারত ছেড়েছিলেন। তখন তাঁরা ঐ আবাসনগুলিকে ইঙ্গ-ভারতীয়দের ছেড়ে দিয়েছিলেন যারা এটিকে ভাড়ায় নিয়েছিলেন। , ১৩২ জন পরিবার বো ব্যারাকে বাস করেন। বড়দিন উদ্‌যাপনের জন্য এটি খ্যাতিলাভ করেছে।  আরও দেখুন  পার্ক স্ট্রিট  তথ্যসূত্র  বহিঃসংযোগ  বিষয়শ্রেণী:মধ্য কলকাতার পাড়া বিষয়শ্রেণী:জাতিগত ছিটমহল
আয়েশা ছিদ্দিকা রা. মহিলা মাদরাসা কমপ্লেক্স কুমিল্লা শহরে অবস্থিত একটি মহিলা কওমি মাদ্রাসা। ১৯৯৭ সালে এটি প্রতিষ্ঠা হয়। কুমিল্লায় এটিই সর্বপ্রথম মহিলা মাদ্রাসা। প্রথমে এটি কুমিল্লা সরকারি মহিলা কলেজ-এর পশ্চিম পার্শ্বে একটি ভাড়া বাড়িতে প্রতিষ্ঠিত হয়। ভাড়া বাড়িতে ছাত্রী সংকুলান না হওয়ায় মাদ্রাসার নিজস্ব ভবনের প্রয়োজনীয়তা উপলব্ধি করে এক ব্যক্তি কুমিল্লা রপ্তানী প্রক্রিয়াকরণ এলাকা (ই.পি.জেড.)-এর উত্তর পাশে ৩৬ শতক জমি দান করেন। এই জমিতে একটি মসজিদ, একটি নূরানী ইসলামি কিন্ডারগার্টেন ও অত্র মহিলা মাদরাসাটি পরিচালিত হচ্ছে। ২০০৬ সালে এখানে দাওরায়ে হাদিস (মাস্টার্স) খোলা হয়। দাওরায়ে হাদিস খোলার পর থেকে ২০১৯ পর্যন্ত শাইখুল হাদিস পদে দায়িত্ব পালন করেছেন আল্লামা আশরাফ আলী রহ.। বর্তমানে এর পরিচালক ও শিক্ষা সচিব হিসেবে আছেন যথাক্রমে কামরুল হাসান খান ও মুফতি মুহিউদ্দীন আহমাদ মাসূম। ২০২৪-২০২৫ খ্রি. শিক্ষাবর্ষে মাদরাসার ছাত্র-ছাত্রী ২০০০ জন, মুহাদ্দিস ও শিক্ষক-শিক্ষিকা ৬০ জন, কর্মকর্তা ও কর্মচারী আছেন ১৭ জন । প্রাথমিকভাবে দানকৃত ৩৬ শতকসহ বর্তমানে মোট ৫২ শতক মুল্যবান জমির উপর প্রতিষ্ঠিত কমপ্লেক্সটি হাইয়াত ও বেফাকের কৃুমিল্লা জেলার বৃহত্তম মারকায (পরীক্ষাকেন্দ্র)। কেন্দ্রীয় পরীক্ষার ফলাফলের দিক থেকে দেশসেরা নারীশিক্ষাপ্রতিষ্ঠানের মর্যাদা লাভ করেছে।  আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:কুমিল্লা জেলার কওমি মাদ্রাসা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ০৩:৫৩, ৮ সেপ্টেম্বর ২০২০ (ইউটিসি) আইনুদ্দীন আল আজাদ   – (অপসারণের প্রস্তাবনা দেখুনলগ দেখুন) () রাজনীতিবিদ ও সঙ্গীত শিল্পী হিসেবে উল্লেখযোগ্য নয়। —ইয়াহিয়াবলুন... • ১৬:৩৯, ৫ সেপ্টেম্বর ২০২০ (ইউটিসি)  আইনুদ্দিন আল আজাদ হিসেবে অপসারণ লগ —ইয়াহিয়াবলুন... • ০৮:১৯, ৭ সেপ্টেম্বর ২০২০ (ইউটিসি)  ভিন্ন নামের একই নিবন্ধের পূর্বের অপসারণ প্রস্তাবনা। —ইয়াহিয়াবলুন... • ১০:০১, ৭ সেপ্টেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডান|থাম্ব|ভারতের কেরালার কথাকলি নৃত্যশিল্পী  কথাকলি হল ভারতীয় শাস্ত্রীয় নৃত্যের একটি অন্যতম প্রধান ধারা। এতে এক প্রকার গল্প বলা হয়ে থাকে, যেখানে প্রথাগতভাবে অভিনেতা-নৃত্যশিল্পীরা বিভিন্ন রঙের রূপসজ্জা, পোশাক ও মুখোশ পড়েন। এটি ভারতের মালয়ালম ভাষী দক্ষিণ-পশ্চিম অঞ্চলের (কেরালা) হিন্দু প্রদর্শন কলা।  কথাকলির প্রথাগত বিষয়বস্তু হল হিন্দু মহাকাব্য ও পুরাণে বর্ণিত লোক-পৌরাণিক গল্প, ধর্মীয় কিংবদন্তি, ও আধ্যাত্মিক ধারণা। নৃত্যের সাথে পরিবেশিত গান সংস্কৃত মালয়ালম ভাষায় গাওয়া হয়ে থাকে। আধুনিক রীতিতে ভারতীয় কথাকলি দলে নারী শিল্পীদেরও অন্তর্ভুক্ত করা হয়েছে, এবং পশ্চিমা গল্প, যেমন উইলিয়াম শেকসপিয়রের নাটক, উপযোগ করা হয়ে থাকে।   ইতিহাস   ‘কথা’ শব্দের অৰ্থ কাহিনী ও ‘কলি’ শব্দের অৰ্থ অভিনয়। সামগ্ৰিকভাৱে কথাকলি শব্দের অভিধানিক অৰ্থ অভিনয় বা নাটক। এই নৃত্যের উদ্ভব হয় সপ্তদশ শতকে। তৎকালীন কেরেলার কোট্টারাক্কারার রাজা কেরল বৰ্মা কাষরিয়া ছামুরি রাজ্যে প্ৰচলিত ‘কৃষ্ণনাট্যম’ নৃত্য প্ৰদৰ্শনের জন্য সেই নৃত্যের প্ৰতিষ্ঠাতা ছামুরিরাজ মানবেদ রাজকে নিমন্ত্ৰণ করেছিলেন। কিন্ত সমগ্ৰ দক্ষিণ ভারতে তার নৃত্য বোঝার লোক নেই বলে ছামুরিরাজ কেরল বৰ্মার নিমন্ত্ৰণ প্ৰত্যাখান করেন। এতে অপমানিত হয়ে কেরল বৰ্মা নিজে ‘রামঅট্যম’ নামে এক নৃত্যের প্ৰচলন করেন। এতে শ্ৰীরামচন্দ্ৰের চরিত্ৰকে নিয়ে রচিত রামঅট্যমের মূল বিষয়বস্তু রামায়ণ, শিব পুরাণ, ভাগবত প্রভৃতি থেকে নেয়া হয়েছিল। কোট্টারাক্কারার রাজা কেরল বৰ্মাকেই কথাকলি নৃত্যের প্ৰবৰ্তক বলা হয়। ১৫৭৫ - ১৬৫০ সাল পর্যন্ত রাজত্ব করা এই রাজা কথাকলি নৃত্যের একনিষ্ঠ পৃষ্ঠপোষক ছিলেন। তার পরবৰ্তী রাজারা এই নৃত্যের অধিক উন্নতি ও সংস্কার সাধন করে। কালক্ৰমে পথে-ঘাটে ‘রামঅট্যম’ই কথাকলি রুপে প্ৰসিদ্ধি ও বিকাশ লাভ করে। কথাকলি নৃত্য এক ধরনের মূক অভিনয়। নৃত্যশিল্পী সকলে গান করে না ও কথাও বলে না। মঞ্চে গানের সাথে ঘণ্টা ও করতাল সংযোগে কাহিনী বিবৃত করা হয়। নৃত্যশিল্পীরা সংলাপের সাথে নানান অঙ্গ-ভংগি ও মুখভঙ্গীর দ্বারা মনের ভাব প্ৰকাশ করে। চৌষষ্ঠি প্ৰকার হস্ত সঞ্চালন রীতি কথাকলি নৃত্যতে প্ৰচলিত। এই নৃত্যতে চোখের পাতা ও ভ্ৰূর দ্ৰুত সঞ্চালন অতি সূক্ষ্ম ও অৰ্থপূৰ্ণ। এই নৃত্যের সাজসজ্জাতে লাল, সবুজ, হলুদ, কমলা ও বেগুনি রঙের পোশাকের অধিক প্ৰচলন দেখা যায়। বিভিন্ন শ্ৰেণীর নৃত্যশিল্পীরা বিভিন্ন ধরনের রুপসজ্জা ব্যবহার করে। পুরুষ চরিত্ৰতের থেকে নারী চরিত্ৰের সাজসজ্জা আপেক্ষাকৃত ভাবে সরল।    ভারতের প্ৰসিদ্ধ কথাকলি নৃত্যশিল্পী    চান্দু পানিক্কর  কুঞ্জু কুরুপ  রামুন্নি নায়ার  কৃষ্ণন কুট্টি  গোপী নাথ   তথ্যসূত্র    গ্রন্থপঞ্জি     বিষয়শ্রেণী:ভারতীয় শাস্ত্রীয় নৃত্য বিষয়শ্রেণী:কেরালার শিল্পকলা বিষয়শ্রেণী:ভারতের নাট্যকলা বিষয়শ্রেণী:কেরলের শিল্পকলা